CELEX: 32015D1111
Language: et
Date: 2015-07-07 00:00:00
Title: Komisjoni rakendusotsus (EL) 2015/1111, 7. juuli 2015, milles käsitletakse asjaomaste liikmesriikide poolt Põhjamere-Balti raudtee-kaubaveokoridori laiendamiseks tehtud ühisettepaneku kooskõla Euroopa Parlamendi ja nõukogu määruse (EL) nr 913/2010 (konkurentsivõimeliseks kaubaveoks kasutatava Euroopa raudteevõrgustiku kohta) artikliga 5 (teatavaks tehtud numbri C(2015) 4507 all)

9.7.2015   
            
            
               ET
            
            
               Euroopa Liidu Teataja
            
            
               L 181/82
            
         KOMISJONI RAKENDUSOTSUS (EL) 2015/1111,
   7. juuli 2015,
   milles käsitletakse asjaomaste liikmesriikide poolt Põhjamere-Balti raudtee-kaubaveokoridori laiendamiseks tehtud ühisettepaneku kooskõla Euroopa Parlamendi ja nõukogu määruse (EL) nr 913/2010 (konkurentsivõimeliseks kaubaveoks kasutatava Euroopa raudteevõrgustiku kohta) artikliga 5
   
      
         (teatavaks tehtud numbri C(2015) 4507 all)
      
   
   (Ainult hollandi-, leedu-, poola-, prantsus-, saksa- ja tšehhikeelne tekst on autentsed)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2010. aasta määrust (EL) nr 913/2010 konkurentsivõimeliseks kaubaveoks kasutatava Euroopa raudteevõrgustiku kohta, (1) eriti selle artikli 5 lõiget 6,
   ning arvestades järgmist:
   
               (1)
            
            
               Kooskõlas määruse (EL) nr 913/2010 artikli 5 lõikega 5 saatsid Belgia, Tšehhi Vabariigi, Saksamaa, Leedu, Madalmaade ja Poola raudteetranspordi eest vastutavad ministeeriumid komisjonile 27. aprilli 2014. aasta eelkokkuleppe, mis sisaldab ettepanekut laiendada Põhjamere-Balti raudtee-kaubaveokoridori Tšehhi Vabariiki ning Poola ja Ukraina vahelise piirini.
            
         
               (2)
            
            
               Komisjon hindas kõnealust ettepanekut vastavalt määruse (EL) nr 913/2010 artikli 5 lõikele 6 ja leiab, et see on kooskõlas nimetatud määruse artikliga 5. Eelkõige nähtub koridori juhatuse poolt Põhjamere-Balti raudtee-kaubaveokoridori kohta tehtud transpordituru uuringu tulemustest, et eeskätt kombineeritud transpordi puhul on olemas märkimisväärne võimalus, et Põhjamere suursadamate ning Tšehhi Vabariigi ja Lõuna-Poola vaheline liiklus suureneb veelgi. Lisaks kaasneb kavandatud laiendamisega see plusskülg, et Põhjamere sadamate ning vastavalt Tšehhi Vabariigi ja Lõuna-Poola vaheliste kaubaveokoridoride taristu läbilaskevõimsuse juhtimiseks luuakse universaalteenistus (mida on kirjeldatud määruse (EL) nr 913/2010 artiklis 13). Peale selle on kavandatud laiendamised kooskõlas lahendusega, mis on välja pakutud koridori F jaoks Euroopa raudteeliikluse juhtimissüsteemi (ERTMS) Euroopa arenduskavas, nagu on sätestatud komisjoni otsuses 2012/88/EL (2). Kavandatud laiendamistega parandatakse ka üldist ühendust selliste raudtee-kaubaveokoridoride vahel, mis moodustavad konkurentsivõimeliseks kaubaveoks kasutatava Euroopa raudteevõrgustiku, ning seda eeskätt tänu sellele, et luuakse otseühendus Põhjamere-Balti raudtee-kaubaveokoridori ja Reini-Doonau koridori Tšehhi Vabariigis asuva osa vahel. Samuti võib kavandatud laiendamistega parandada raudteeliiklust ELi idapiiril ning Euroopa ja Aasia vahelisel maismaasillal.
            
         
               (3)
            
            
               Põhjamere-Balti raudtee-kaubaveokoridori laiendamine ei tohiks takistada määruse (EL) nr 913/2010 lisa kohase Ida-Euroopa – Vahemere idaosa raudtee-kaubaveokoridori (kuhu kuulub samuti üks ühendus Põhjamere sadamate ja Tšehhi Vabariigi vahel) arendamist.
            
         
               (4)
            
            
               Käesoleva otsusega etten nähtud meetmed on kooskõlas määruse (EL) nr 913/2010 artikli 21 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Belgia, Tšehhi Vabariigi, Saksamaa, Leedu, Madalmaade ja Poola raudteetranspordi eest vastutavate ministeeriumide poolt komisjonile saadetud 27. aprilli 2014. aasta eelkokkulepe, mis käsitleb Põhjamere-Balti raudtee-kaubaveokoridori laiendamist Tšehhi Vabariiki ning Poola ja Ukraina vahelise piirini ning milles tehakse ettepanek rajada Põhjamere-Balti raudtee-kaubaveokoridori põhimarsruudiks marsruut Wilhelmshaven/Bremerhaven/Hamburg/Amsterdam/Rotterdam/Antwerpen-Aachen-Hannover/Berlin-Varssavi-Terespol (Poola-Valgevene piir)/Kaunas-Riia-Tallinn/Falkenberg-Praha/Wrocław-Katowice-Medyka (Poola-Ukraina piir), on kooskõlas määruse (EL) nr 913/2010 artikliga 5.
   Artikkel 2
   Käesolev otsus on adresseeritud Belgia Kuningriigile, Tšehhi Vabariigile, Saksamaa Liitvabariigile, Leedu Vabariigile, Madalamaade Kuningriigile ja Poola Vabariigile.
   
      Brüssel, 7. juuli 2015
      
         
            Komisjoni nimel
         
         
            komisjoni liige
         
         Violeta BULC
      
   
   
      (1)  ELT L 276, 20.10.2010, lk 22.
   
      (2)  Komisjoni otsus 2012/88/EL, 25. jaanuar 2012, üleeuroopalise raudteesüsteemi juhtkäskude ja signaalimise allsüsteemide koostalitluse tehnilise kirjelduse kohta (ELT L 51, 23.2.2012, lk 1).